സഹകരണ എന്ജി. കോളജുകളിലും 360 സീറ്റ് പോളിടെക്നിക് അപേക്ഷകരില് വര്ധന തൃശൂര്: പോളിടെക്നിക് പഠനത്തില് ഇടം പിടിച്ച് സഹകരണമേഖലയിലെ നാല് എന്ജിനിയറിങ് കോളജുകളും. സ്ഥലസൗകര്യമുള്ള എന്ജിനിയറിങ് കോളജുകളില് മാനദണ്ഡങ്ങള് പാലിച്ച് പോളി പഠനത്തിന് അംഗീകാരം നല്കാമെന്ന ഓള് ഇന്ത്യ കൗണ്സില് ഓഫ് ടെക്നിക്കല് എജുക്കേഷെന്റ എ.ഐ.സി.ടി.ഇ നിര്ദേശമനുസരിച്ചാണ് കോഴ്സുകള് അനുവദിച്ചത്. കോര്പറേറ്റിവ് അക്കാദമി ഓഫ് പ്രഫഷനല് എജുക്കേഷനു കേപ്പ് കീഴിലെ പത്തനാപുരം, ആറന്മുള, പുന്നപ്ര, വടകര എന്നിവിടങ്ങളിലെ എന്ജിനിയറിങ് കോളജുകളിലാണ് 60 സീറ്റുകള് വീതം അനുവദിച്ചത്.റിന്യുവബ്ള് എനര്ജി, റോബോട്ടിക് പ്രൊസസ് ഓട്ടോമേഷന്, ക്ലൗഡ് കംപ്യൂട്ടിങ് ആന്ഡ് ബിഗ് ഡാറ്റ, സൈബര് ഫോറന്സിക്സ് ആന്ഡ് ഇന്ഫര്മേഷന് സെക്യൂരിറ്റി, കമ്യൂണിക്കേഷന് ആന്ഡ് കമ്ബ്യൂട്ടര് നെറ്റ്വര്ക്കിങ്, ഓട്ടോമേഷന് റോബാടിക്സ് എന്നീ ന്യൂജന് കോഴ്സുകളാണുള്ളത്.അപേക്ഷ ക്ഷണിച്ച് അംഗീകാരം കിട്ടിയ ശേഷം ഈ 360 സീറ്റുകള് കൂട്ടിച്ചേര്ക്കുകയായിരുന്നു. കൂടാതെ നെടുപുഴ ഗവ. വിമന്സ് പോളിയില് സിവില്, മട്ടന്നൂര് ഗവ. പോളിയില് സിവില്, ഇലക്ട്രിക്കല്, പുറപ്പുഴ ഗവ. പോളിയില് മെക്കാനിക്കല് എന്നീ ബ്രാഞ്ചുകളും അനുവദിച്ചു. ഇത്തവണ പോളി പ്രവേശനത്തില് റെക്കോഡ് അപേക്ഷകളാണ്82,000. കഴിഞ്ഞവര്ഷം 62,000 ആയിരുന്നു. പ്ലസ് വണ് അപേക്ഷക്ക് മുമ്ബ് പ്രവേശന നടപടി തുടങ്ങിയതിനാലാണ് വര്ധന. ആദ്യഘട്ട അലോട്ട്മെന്റ് വ്യാഴാഴ്ച പൂര്ത്തീകരിച്ചു. സര്ക്കാര് പോളികളില് 12,040, ഐ.എച്ച്.ആര്.ഡി1790, കേപ്പ്360, സ്വാശ്രയ പോളി5635 സീറ്റുകളാണുള്ളത്. രണ്ടാം അലോട്ട്മെന്റ് 14ന് പ്രസിദ്ധീകരിക്കും.17 വരെ പ്രവേശനം നടത്തുമെന്ന് പ്രവേശനചുമതലയുള്ള സ്റ്റേറ്റ് ഇന്സ്റ്റിറ്റ്യൂട്ട് ഓഫ് ടെക്നിക്കല് ടീച്ചേഴ്സ് ട്രെയിനിങ് ആന്ഡ് റിസര്ച്ചിലെ െഡപ്യൂട്ടി ഡയറക്ടര് ചന്ദ്രകാന്ത പറഞ്ഞു.